钦定古今图书集成/历象汇编/岁功典/第110卷 > 水调歌头〈夜泛湘江〉 前人
## 钦定古今图书集成/历象汇编/岁功典/第110卷 > 水调歌头〈夜泛湘江〉 前人

江月冷如水，江水碧于空。晚来一霎过雨，为我洗秋
容。悄悄四山人静，凛凛三更露下，天阔叫孤鸿。唤起
蓬窗梦，身在水晶宫。　揖湘妃，招月姊，御清风。素琴
韵远，不觉醉眼杏花红。禹穴骑鲸仙去，东海钓鳌人
远，此意与谁同。倚柁一长啸，幽壑舞鱼龙。